Nyeste Skilderie af Kiøbenhavn, 1830-01-12
Min Erfaringskjendskab med indb. Underv. er saaledes meget betinget; dog ikke saameget, at den ei skulde kunne regulere min Overbeviisning, og denne har aldeles ikke fundet sig svækket, tvertimod, og det saameget mere som den har seet Metoden virke under ugunstige Omstændigheder, bestyrket i sin Erkjendelse, at der kan virkes saare Meget ved indb. Underv., naar den behandles pligtmæssigt, hensigtsrigtigt og med Lyst, naar Læreren ei mener, i at han under den, mere end under nogen anden Underviisningsmaade, er fritagen for at være i idelig Virksomhed; hvorimod han dog har det i sin Magt ved hensigtssvarende Afverling at tæmme den aandsdræbende Sløvhed, et ideligt Selvarbeiden med Sinker maa skabe, som den skaber ham Kjedsomhed og Ulyst for hans Kald; - og end maa jeg tilføie, at jeg meget beklager at Omstændighederne i de fem Fjerdingaar, hvori jeg nu har staaet i nøiere Berørelse med indb. Underv., have nægtet mig at prøve den i Omfang, saaledes som jeg ønskede det, og saaledes som jeg mener en Lærer, uafhængig af ydre Omstændigheder, især ubunden ved en Normalskoles til enhver Tid petitesregelmæssige Fordringer kan udføre den inden sine 4 Vægge; og meget skulde det da undre mig om ei min practiske Erkjendelse skulde fæstne den Overbeviisning, at Metoden, saaledes som den overeensstemmende med Bestemmelserne kan være hos os, frembyder et ypperligt Middel til afverlende, hensigtssvaren Anvendelse af det Væsentligste af de Underviisningstheorier, der ere opstillede S. 6979, og at den saaledes for en stor Deel, for ei at sige ganske, synes at kunne tilfredsstille Debheds Fordringer, medens jeg dog maa bemærke, at det af mit Foregaaende vil være indlysende, at jeg maa have opfattet Aanden i Lærerens Afhængighed af Metoden (S. 78) anderledes end Debhed. Jdet jeg saaledes generelt har udtalt mine Anskuelser af Aanden i indb. Underv. Udførelse, haaber jeg tillige at have udtalt min Mening om endeel af de Betænkeligheder, som ere opstillede i II. B., og som Tiden og Rummet her forbyder mig at specificere, ligesom de jo under hine, som Hovedbetingelse fremsatte Anskuelser, ville væsentligst bortfalde. Saaledes vil f. Ex. de S. 60 forekommende Betænkeligheder om Læsningen storligen modificeres, for ei at sige hæves, ligesom de S. 61 om Regningen; hvorhos jeg end yderligere maa bemærke, at Bestem., §. 77, byde, at Børnene, idet de lære at skrive Tallene, ogsaa skulle lære at tælle, og i Bilag 2, §. 79, at kjende Tallene efter Titelsystemmet, som Enere, Tiere, Hundreder etc." I Anledning af S. 62 øverst maa bemærkes, at Læreren jo og saa selv vælger sine Bihjælpere. S. 74 siges at indb. Underv. udkræver et stort Antal Børn, naar alle Bihjælperpladse tilbørligt skulle besættes; det forstaaer jeg ikke. En Skolen stor, behøves flere Bihjælpere; er den mindre, færre. Bihjælpernes Antal retter sig efter Skolens Størrelse, ikke omvendt. Blive endog endeel af Børnene borte (S. 79), saa var det høist besynderligt om alle de tilstedeværende netop skulde staae paa eet og samme Trin, saa at man ei iblandt dem skulde finde fremmeligere og svagere, og blandt hine Bihjælpere for disse. Normalskolen havde afvigte Vinter hyppigt 304050 Elever fraværende, og dog, den betydelige Hindring, uagtet som de Attestsøgendes Uvanthed paalagde os, jevnede Alt sig meget godt, og havde denne Hindring ei været, seer jeg ei, hvi det ikke skulde gaaet ligesaagodt om end de 90 vare blevne borte. Heller ikke indseer jeg, hvorledes Bestemmelserne kunne siges at udelukke en Art indb. Underv. fra 2den Classe (S. 75), hvorvel de ei befatte sig med at reglementere den der; mig er det idetmindste hidtil aldrig faldet ind, tvertimod har jeg ved Geografi-, Retskrivnings- og Regneunderviisningen ideligt og med Held anvendt den i 2den Classe, naturligviis i meget indskrænket Grad, og saaledes som indb. Underv. vistnok altid har været afbenyttet af den Lærer, der har et større Antal Børn, og uden denne Anvendelse seer jeg heller ikke, hvorledes jeg skulde have hjulpet mig under min forannævnte jevnlige Fraværelse, og uden Hjælpelærer.